**מדוע השיניים חשובות לנו?**

**⏴ במבט חדש לכיתה ב**

**היקף יחידת הלימוד:** שעור

**עמודים:** 10 - 13

# מטרות

* התלמידים יסבירו שהשיניים חשובות בהכנת המזון לבליעה- השיניים חותכות, מפוררות ומרסקות את המזון.

**הערכות לשיעור**

* מומלץ לקרוא [בקישור הבא](https://mabat.tau.ac.il/%d7%a1%d7%91%d7%99%d7%91%d7%95%d7%aa-%d7%9c%d7%9e%d7%99%d7%93%d7%94/%d7%9b%d7%99%d7%aa%d7%94-%d7%91/%d7%93%d7%91%d7%a8%d7%99-%d7%a8%d7%a7%d7%a2-%d7%9b%d7%99%d7%aa%d7%94-%d7%91/%d7%a8%d7%a7%d7%a2-%d7%9e%d7%93%d7%a2%d7%99-%d7%94%d7%a9%d7%99%d7%a0%d7%99%d7%99%d7%9d-%d7%a9%d7%9c%d7%a0%d7%95/) את הרקע התיאורטי המדעי לנושאים שבפרק הראשון.  
  שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.
* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 71 - 72.
* להכין כרטיסי מילים **שיניים, אכילה, לרסק, לחתוך, לפורר**
* להכין את רשימת הציוד שבעמוד 16.

# מהלך השיעור (ראו בעמודים הבאים).

# מהלך השיעור: מדוע השיניים חשובות לנו?

| **מרכיבי מעגל הלמידה** | **פעילויות** |
| --- | --- |
| פתיחה | בשיעור זה מדגישים את חשיבות השיניים בהכנת המזון לבליעה. תוך התנסות ושיח התלמידים יסבירו את הפעולות השונות אותן מבצעות השיניים: חותכות, מפוררות ומרסקות את המזון כהכנה לבליעה.  קוראים את קטע הפתיחה, עמוד 10 ועורכים דיון בעזרת השאלות שבתבנית **שיח** בעמוד 10:   * אילו אברי גוף הוזכרו בקטע הפתיחה? חושים, רגליים, ידיים * אילו אברי גוף נוספים אתם מכירים? * מהו תפקידם של איברים אלה? * גם השיניים הם חלק מגופנו, מה אנו עושים בעזרת השיניים?   מטרת השיח היא לחשוף ידע קודם אודות תפקודן (פעולתן) של השיניים. בשלב הזה אין לצפות לקבל תשובה מליאה המתייחסת לאכילה, דיבור ומראה - כל אלה מטופלים בהמשך באמצעות שלוש משימות עוקבות. |
| התנסות | מבצעים את המשימה **האם אפשר לאכול בלי שיניים**?, עמודים 11 - 13.  המשימה נועדה להבנות ידע על תפקיד השיניים באכילת מזון. בפתיחת הפעילות התלמידים מתבקשים לשער אילו סוגי מזון יצליחו לאכול ללא שיניים. את ההשערות יוכלו לבדוק באמצעות ניסוי באכילת סוגי המזון השונים בעזרת השיניים וללא עזרת השיניים. את התוצאות התלמידים מתבקשים לארגן בטבלה ולהסיק מסקנות בעקבות ההתנסות.  מוצע לארגן את תשובות התלמידים בטבלה על הלוח תוך כדי שיח עם התלמידים. חשוב לתווך לתלמידים את מבנה הטבלה- אפשר בשני טורים: אילו מזונות אפשר ואילו אי אפשר.  לאחר שמארגנים את התוצאות בטבלה חשוב להסיק מסקנות כלליות. |
| המשגה | מסכמים במליאת הכיתה.  לאחר ההתנסות חשוב לערוך דיון על תפקודי השיניים בהקשר לאכילה: חיתוך, ריסוק וטחינה של המזון כהכנה לקליטתו בגוף, ועל הרגשתם בעת האכילה. הדיון יוביל את התלמידים להבנה כי פעולת השיניים משפיעה לא רק על קליטת המזון בגוף, אלא גם על תחושת ההנאה מן המזון בעת האכילה. לשיניים תפקיד חשוב בהכנת המזון לבליעה. תפקיד השיניים לחתוך, ללעוס, לפורר ולטחון את המזון.  משלבים בסיכום את השאלות שבתבנית **שיח**, עמוד 13 העוסקות בכלי שבעזרתו הגענו  למסקנה- ניסוי פשוט- ועל אופן הבדיקה (בדקנו סוגים שונים של מזונות ולא רק סוג אחד) כדי לתת תוקף למסקנות. |
| יישום | מחברים משפטים עם המילים שלמדנו **שיניים, אכילה, לרסק, לחתוך, לפורר** |
| סיכוםורפלקציה | באיזה אופן למדתי על תפקיד השניים באכילה? (ערכנו ניסוי)  כיצד הניסוי תרם לי ללמוד דברים חדשים? ? (מעניין, מדויק, מפעיל)  מה היה הכי מעניין בשיעור?  איה דבר חדש למדתי בשיעור? |